สวัสดีค่ะ คือหนูมีเพศสัมพันธ์ในวันที่5 มีการทานยาคุมฉุกเฉินเม็ดที่1ในเวลา1ทุ่มของวันที่5 ทานเม็ดที่2ในเวลา7โมงเช้าของวันที่6 แล้วมีเพศสัมพันธ์ใส่ถุงยางอนามัยแต่ถุงขาดไม่ได้ทานยาคุม และมีตกขาวเป็นสีน้ำตาลในวันที่16-19 ไม่ทราบว่าจะเป็นอะไรไหมคะ
สวัสดีค่ะ การมีเพศสัมพันธ์ในวันที่ 5 ธ.ค. หากได้ทานยาคุมฉุกเฉินไป ยาคุมฉุกเฉินก็จะช่วยป้องกันการตั้งครรภ์ได้ประมาณหนึ่งค่ะ ส่วนการมีเพศสัมพันธ์อีกในวันที่ 6 หากถุงยางอนามัยขาด ก็จะมีโอกาสตั้งครรภ์ได้ ส่วนฤทธิ์ของยาคุมฉุกเฉินที่ได้ทานไปตั้งแต่วันที่ 5 ธ.ค.น่าจะหมดฤทธิ์ลงไปแล้ว จึงไม่น่าช่วยป้องกันการตั้งครรภ์ได้ค่ะสำหรับตกขาวสีน้ำตาลที่ออกมาในวันที่ 16-19 ธ.ค. น่าจะเป็นตกขาวที่มีเลือดปริมาณน้อยๆ ปน โดยเลือดที่ออกมา ก็น่าจะเกิดจากผลของยาคุมฉุกเฉินได้ค่ะ ซึ่งหากได้หยุดไหลไปแล้วในวันนี้ ก็ไม่น่ามีอะไรผิดปกติค่ะอย่างไรก็ตาม หลังจากนี้ ก็ควรรอดูว่าประจำเดือนจะมาหรือไม่ หากไม่มา ก็ควรตรวจหาการตั้งครรภ์ดูให้แน่นอนด้วยค่ะหากจะมีเพศสัมพันธ์บ่อยๆ ก็ควรใช้วิธีคุมกำเนิดที่มีประสิทธิภาพสูงกว่าถุงยางอนามัย เช่น ยาเม็ดคุมกำเนิด ยาฉีดคุมกำเนิด แผ่นแปะคุมกำเนิด เป็นต้น ซึ่งจะช่วยป้องกันการตั้งครรภ์ได้มากกว่า 99% ค่ะ และไม่ควรเลือกวิธีการทานยาคุมฉุกเฉินบ่อยๆ เพราะจะมีผลต่อการทำงานของรังไข่ ทำให้มีเลือดออกผิดปกติ และประจำเดือนมาผิดปกติได้ อีกทั้งประสิทธิภาพของยาคุมฉุกเฉินก็ไม่ถือว่าดีมากนักเมื่อเทียบกับวิธีอื่นๆ ค่ะ